ΑΘΗΝΑ 17/10/2019

ΑΡ. ΠΡΩΤ.: 2170

**ΔΕΛΤΙΟ ΤΥΠΟΥ**

**Παρασκευή 18/10/2019 και ώρα 9:30πμ**

**Συγκέντρωση εργαζομένων Προνοιακής Μονάδας Γλυφάδας και των άλλων Μονάδων της Αττικής έξω από το Υπουργείο Εργασίας (Σταδίου 29)**

**Τελικά για την κατάργηση της Προνοιακής Μονάδας της Γλυφάδας δεν παίρνει θέση η Υφυπουργός Εργασίας κα Δόμνα Μιχαηλίδου.**

52 ηλικιωμένα άτομα με ειδικές ανάγκες μεταφέρονται δεξιά και αριστερά σε άλλες Μονάδες για να περικόψει το Υπουργείο Εργασίας τη δαπάνη και να εξοικονομήσει λιγοστό προσωπικό. Μάλιστα 35 άτομα μεταφέρονται στη Προνοιακή Μονάδα Παίδων της Βούλας. Ηλικιωμένοι με παιδιά τη στιγμή που 60 παιδάκια είναι εγκλωβισμένα στα Παιδιατρικά Νοσοκομεία με εισαγγελική εντολή.

**Η Μονάδα έχει λίστα αναμονής 1 χρόνο.**

**Καλύπτουμε και στηρίζουμε την Συγκέντρωση Διαμαρτυρίας στο Υπουργείο Εργασίας (Σταδίου 29) την Παρασκευή 18/10/2019 και ώρα 9.30πμ που αποφάσισαν εργαζόμενοι και συγγενείς περιθαλπόμενων της Μονάδας της Γλυφάδας.**

**Καλούμε τους εργαζόμενους όλων των Προνοιακών Μονάδων της Αττικής να παραστούν στη Συγκέντρωση. Ζητάμε την παρέμβαση του Πρωθυπουργού. Βαρβαρότητα είναι σήμερα να μπαίνει λουκέτο σε μία Μονάδα Κοινωνικής Προστασίας. Δεν θα περάσει!!!**

**Να αποτρέψουμε το λάθος!!!**

**Η Μονάδα θα πρέπει να συνεχίσει να λειτουργεί αυτόνομα χωρίς περικοπές δραστηριοτήτων.**

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ.ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ